section_heading: Nastanak novih država
paragraph_text: thumb|lijevo|Ručno nacrtane granice država nastalih raspadom Austro-Ugarske Monarhije nakon ugovora u [[Sporazum u Saint-Germain-en-Layeu|Saint Germainu (1919.) i Trianonu (1920.).]] Četiri dana nakon Wilsonova odgovora, na sjednici Krunskog savjeta 22. listopada, ugarska vlada je popustila samo toliko da pristaje na spajanje Hrvatske i BiH u jednu državu, ali samo pod mađarskom krunom sv. Stjepana, dok je austrijski premijer tražio da se “svi Jugoslaveni ujedine u ... nezavisnu državu” pod krunom Habsburga, i to mimo i Ugarske i Austrije. Ni kralj ni krunski savjet nisu imali volje ni hrabrosti osuditi njemački imperijalizam, vjerojatno i zato što su Austrijanci pripadnici njemačke nacije kojoj su bili privrženi još prije rata, a poglavito u ratu.